
Улсын Их Хурлын тогтоолын төсөл:

3. МОНГОЛ УЛСЫН 2027 ОНЫ ТӨСВИЙН ТУХАЙ ХУУЛЬ БАТАЛСАНТАЙ ХОЛБОГДУУЛАН АВАХ ЗАРИМ АРГА ХЭМЖЭЭНИЙ ТУХАЙ

Гаалийн тариф, гаалийн татварын 
тухай хуульд нэмэлт оруулах тухай

Монгол Улсын Засгийн газрын 2016 оны 35 дугаар тогтоолоор баталсан “Ногоон хөгжлийн бодлогыг хэрэгжүүлэх үйл ажиллагааны төлөвлөгөө”-нд Эрчим хүчний үйлдвэрлэл, аж үйлдвэрийн технологийг шинэчлэн үрэлгэн хэрэглээ, алдагдлыг бууруулах, эрчим хүчний үйлдвэрлэлд сэргээгдэх эрчим хүчний эзлэх хувийг 2030 он гэхэд 30 хувьд хүргэж тус салбарт ногдох хүлэмжийн хийн ялгарлыг  бууруулах зорилтыг дэвшүүлсэн. Түүнчлэн Монгол Улсын Их Хурлын 2020 оны 52 дугаар тогтоолоор баталсан “Алсын хараа-2050” Монгол Улсын урт хугацааны хөгжлийн бодлогод ногоон эдийн засагт шилжих үндэсний зорилтыг тусгасан.

Монгол Улсын автобензин, дизель түлшний нийлүүлэлт гадаад зах зээлээс өндөр хамааралтай байна. Иймд газрын тосны бүтээгдэхүүний импортын хамаарлыг үе шаттай бууруулж, эрчим хүчний эх үүсвэрийг төрөлжүүлэх зорилгоор цахилгаан тэжээлт тээврийн хэрэгсэл, машин механизмын хэрэглээнд шилжих, тэдгээрийн цахилгаан эрчим хүчний хэрэгцээг сэргээгдэх эрчим хүчээр хангах дэд бүтцийг татварын бодлогоор дэмжих шаардлагатай байна.

Хуулийн төслөөр Гаалийн тариф, гаалийн татварын тухай хуулийн 38 дугаар зүйлд 38.1.27, 38.2 дахь хэсэгт нэмэлт оруулж, Цахилгаан тээврийн хэрэгсэл цэнэглэх төхөөрөмж, нарны зайн хавтан, үйлдвэрлэснээс хойш 3 хүртэлх жилийн насжилттай зорчигч болон ачаа тээвэрлэх цахилгаан автомашин, механизмыг гаалийн албан татвараас чөлөөлөхөөр тусгалаа. Ингэснээр 2027 оны төсөвт 110 орчим тэрбум төгрөгийн нөлөө үзүүлэхээр байна.

Хуулийн төсөл батлагдсанаар авто тээвэр, уул уурхай, хөдөө аж ахуй, барилгын салбарт цахилгаан хөдөлгүүртэй тээврийн хэрэгсэл, машин механизмын эзлэх хувь нэмэгдэж, агаарын бохирдол багасах, газрын тосны бүтээгдэхүүний импортын хэрэгцээ буурч, гадаад валютын нөөц нэмэгдэх зэрэг эерэг үр нөлөө үзүүлнэ.

МОНГОЛ УЛСЫН ХУУЛЬ  
 
2026 оны ... дугаар							     	         Улаанбаатар 
сарын ...-ны өдөр 						   	                             хот 
  
[bookmark: _Toc238823189][bookmark: _Toc239024235]ГААЛИЙН ТАРИФ, ГААЛИЙН ТАТВАРЫН ТУХАЙ 
ХУУЛЬД НЭМЭЛТ ОРУУЛАХ ТУХАЙ

1 дүгээр зүйл.Гаалийн тариф, гаалийн татварын тухай хуулийн 38 дугаар зүйлд доор дурдсан агуулгатай 38.1.27 дахь заалт нэмсүгэй:

“38.1.27.Цахилгаан тээврийн хэрэгсэл цэнэглэх төхөөрөмж, нарны зайн хавтан, үйлдвэрлэснээс хойш 3 хүртэлх жилийн насжилттай зорчигч болон ачаа тээвэрлэх цахилгаан автомашин, механизм.”

2 дугаар зүйл.Гаалийн тариф, гаалийн татварын тухай хуулийн 38 дугаар зүйлийн 38.2 дахь хэсгийн “38.1.24-т” гэсний дараа “38.1.27-д” гэж нэмсүгэй.

3 дугаар зүйл.Энэ хуулийг 2027 оны 01 дүгээр сарын 01-ний өдрөөс 2030 оны 01 дүгээр сарын 01-ний өдөр хүртэл хугацаанд дагаж мөрдөнө.



Гарын үсэг

Хувь хүний орлогын албан татварын
тухай хуульд нэмэлт оруулах тухай

Монгол Улсын Их Хурлын 2020 оны 52 дугаар тогтоолоор батлагдсан “Алсын хараа-2050” Монгол Улсын урт хугацааны хөгжлийн бодлогын зорилт 9.2-т “Иргэдийн эрүүл, аюулгүй орчинд амьдрах нөхцөлийг бүрдүүлж, экосистемийн тэнцвэрт байдлыг хангасан, хүлэмжийн хийн ялгарал багатай ногоон технологи бүхий амьдралын таатай орчинтой хот болно” гэж, “Монгол Улсын Засгийн газрын 2024-2028 оны үйл ажиллагааны хөтөлбөр батлах тухай” Монгол Улсын Их Хурлын 2024 оны 21 дүгээр тогтоолын 1 дүгээр хавсралтын 1.1.2.11-д “Гэр хорооллын айл өрхүүдийн дулаан алдагдлыг бууруулж, эрчим хүчний хэмнэлт бий болгох дулаалгын төслийг хэрэгжүүлнэ” гэж тус тус заасан.

Нийслэлийн бодлогын судалгаа шинжилгээний төвөөс хийсэн “Улаанбаатар хотын агаарын бохирдлыг бууруулах бодлогын судалгаа”-ны үр дүнд гэр хорооллын бүс нь Улаанбаатар хотын агаарын бохирдлын гол эх үүсвэрүүдийн нэг болохыг тогтоосон байна. Иймд гэр хорооллын орон сууцны дулаалгыг сайжруулах, дулаан алдагдлыг бууруулах замаар түлшний хэрэглээг багасгаж, утаа болон хорт хийн ялгарлыг бууруулах шаардлага үүсээд байна. 

Дээр дурдсан хөгжлийн бодлогын баримт бичгүүдэд туссан зорилт, арга хэмжээг харгалзан агаарын бохирдлыг бууруулах, өрхийн түлшний хэрэглээг багасгах, эрчим хүчний хэмнэлтийг нэмэгдүүлэхэд иргэдийн оролцоог татварын бодлогоор дэмжих зорилгоор хуулийн төсөлд  айл өрх өөрийн гэр, амины орон сууцыг дулаалахад зориулан дулаалгын материал худалдан авсан тохиолдолд хувь хүний орлогын албан татварын хөнгөлөлт эдлүүлэх зохицуулалтыг тусгалаа.

Хуулийн төсөл батлагдсанаар татвар төлөгчдийг өөрсдийн орон сууцаа дулаалахыг татварын хөнгөлөлтөөр дэмжих эрх зүйн орчин бүрдэж, дулаан алдагдал болон түлшний хэрэглээ буурах нөхцөл бүрдэнэ. Улмаар Улаанбаатар хотын агаарын бохирдлыг бууруулах, иргэдийн эрүүл, аюулгүй орчинд амьдрах нөхцөлийг сайжруулахад эергээр нөлөөлөхөөс гадна төрөөс хэрэгжүүлж буй орон сууцжуулалт, эрчим хүчний хэмнэлт, ногоон хөгжлийн бодлогын зорилтуудтай уялдсан дэмжлэгийн арга хэмжээ болохоор байна.

[bookmark: _Toc239024237][bookmark: _Toc238823191]ХУВЬ ХҮНИЙ ОРЛОГЫН АЛБАН ТАТВАРЫН 
ТУХАЙ ХУУЛЬД НЭМЭЛТ ОРУУЛАХ ТУХАЙ

1 дүгээр зүйл.Хувь хүний орлогын албан татварын тухай хуулийн 23 дугаар зүйлийн 23.7 дахь хэсгийн “нам даралтын зуух,” гэсний дараа “амины орон сууцны байшин, гэр, сууцаа дулаалахад зориулсан” гэж нэмсүгэй.

2 дугаар зүйл.Энэ хуулийг Монгол Улсын 2027 оны төсвийн тухай хууль хүчин төгөлдөр болсон өдрөөс эхлэн дагаж мөрдөнө.



Гарын үсэг

Аж ахуйн нэгжийн орлогын албан татварын 
тухай хуульд нэмэлт, өөрчлөлт оруулах тухай
 
Аж ахуйн нэгжийн орлогын албан татварын тухай хуулийн 22 дугаар зүйлийн 22.9-д заасан нийгмийн хариуцлагын хүрээнд аж ахуйн нэгж бүтээн байгуулалт, төсөл, үйл ажиллагаанд хөрөнгө оруулсан, санхүүгийн дэмжлэг, хандив олгосон тохиолдолд татварын хөнгөлөлт эдлэх зохицуулалттай. 

Мөн тус хуулийн 22.9.4-т заасны дагуу нийтийн эзэмшлийн зам, талбай, цэцэрлэгт хүрээлэнгийн бүтээн байгуулалт болон нийтийн тээврийн хөгжлийг дэмжих үйл ажиллагааг уг хөнгөлөлтөд хамруулахаар зохицуулсан.

Үүний дагуу цахилгаан тээврийн хэрэгсэл цэнэглэх дэд бүтцийг өргөжүүлэхэд чиглэсэн хувийн хэвшлийн хөрөнгө оруулалт, оролцоог нэмэгдүүлэх замаар цахилгаан тээврийн хэрэгслийн хэрэглээг дэмжих зорилгоор дээрх хуулийн 22.9.4 дэх заалтын “дэмжих” гэсний дараа “цахилгаан тээврийн хэрэгсэл цэнэглэх ногоон өртөө байгуулах” гэж нэмэхээр хуулийн төсөлд тусгалаа.

Аж ахуйн нэгжийн орлогын албан татварын тухай хуулийн 22.9-д албан татвар төлөгчийн нийгмийн хариуцлагын хүрээнд гаргасан тодорхой зардлыг татвар ногдох орлогын нэг хувиас хэтрэхгүй хэмжээгээр ногдуулсан албан татвараас хасаж хөнгөлөхөөр зохицуулсан бөгөөд уг хөнгөлөлтийг өмчийн хэлбэр харгалзахгүй эдэлж байна.

Төрийн болон орон нутгийн өмчит, төрийн болон орон нутгийн өмчийн оролцоотой хуулийн этгээд уг хөнгөлөлтийг эдлэх нь төсөвт төвлөрөх орлогыг бууруулах, төрийн өмчийн хөрөнгөөр санхүүжүүлсэн нийгмийн хариуцлагын үйл ажиллагаанд татварын нэмэлт дэмжлэг үзүүлэх, мөн үндсэн үйл ажиллагаатай холбоогүй хандив, санхүүгийн дэмжлэг, бусад зардлыг нэмэгдүүлэх замаар хөнгөлөлтийг зохисгүй ашиглах эрсдэлтэй гэж үзэж байна.

Иймд төрийн болон орон нутгийн өмчит, төрийн болон орон нутгийн өмчийн оролцоотой хуулийн этгээдийг хуулийн 22.9-д заасан татварын хөнгөлөлтөөс хасахаар хуулийн төсөлд тусгасан. Ингэснээр эдгээр хуулийн этгээдийн нийгмийн хариуцлагын төсөл, арга хэмжээний санхүүжилтийг татварын хөнгөлөлтөөр бус батлагдсан төсөв, бизнес болон хөрөнгө оруулалтын төлөвлөгөөний хүрээнд ил тод, хяналттайгаар шийдвэрлэх нөхцөл бүрдэнэ.

Хуулийн төслийг Монгол Улсын 2027 оны төсвийн тухай хууль хүчин төгөлдөр болсон өдрөөс эхлэн дагаж мөрдөхөөр тусгасан бөгөөд хуулийн төсөл нь төсвийн орлогын суурийг нэмэгдүүлэх, төрийн өмчийн хөрөнгийн зарцуулалтын хяналт, төсвийн сахилга бат, төрийн өмчийн засаглалыг сайжруулахад чиглэсэн болно.

ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ 

1 дүгээр зүйл.Аж ахуйн нэгжийн орлогын албан татварын тухай хуулийн 22 дугаар зүйлийн 22.9.4 дэх заалтын “дэмжих” гэсний дараа “, цахилгаан тээврийн хэрэгсэл цэнэглэх ногоон өртөө байгуулах” гэж нэмсүгэй.

2 дугаар зүйл.Аж ахуйн нэгжийн орлогын албан татварын тухай хуулийн       22 дугаар зүйлийн 22.9 дэх хэсгийн “Албан татвар төлөгчийн” гэснийг “Төрийн болон орон нутгийн өмчит, төрийн болон орон нутгийн өмч давамгайлсан хуулийн этгээдээс бусад албан татвар төлөгчийн” гэж өөрчилсүгэй.

3 дугаар зүйл.Энэ хуулийг Монгол Улсын 2027 оны төсвийн тухай хууль хүчин төгөлдөр болсон өдрөөс эхлэн дагаж мөрдөнө.



Гарын үсэг

Үл хөдлөх эд хөрөнгийн албан татварын
тухай хуульд нэмэлт оруулах тухай
 
“Монгол Улсын Засгийн газрын 2024-2028 оны үйл ажиллагааны хөтөлбөр”-ийн 3.3.6.3 дахь зорилтод “Төр, иргэний хамтын ажиллагааны түншлэлд үндэслэн соёлын өвийн эх төрх, бүрэн бүтэн байдал, оршин тогтнох чадварыг хамгаалан хөгжүүлж, эдийн засаг, нийгмийн үр өгөөжийг дээшлүүлнэ.” гэж, ““Алсын хараа-2050” Монгол Улсын урт хугацааны хөгжлийн бодлогын хүрээнд 2021-2030 онд хэрэгжүүлэх үйл ажиллагаа”-ны 9.3.6 дахь үйл ажиллагаанд “Түүх, соёлын өвийг хадгалж, хамгаалах, сэргээн засварлах үйл ажиллагааг тогтмол хэрэгжүүлнэ.” гэж, Соёлын тухай хуулийн Төрөөс соёлын талаар баримтлах бодлого болох 4 дүгээр зүйлийн 4.1.8 дахь заалтын дагуу төрөөс соёлын үйл ажиллагаа, соёлын бүтээлч үйлдвэрлэл эрхлэгчийг хөрөнгө оруулалт, зээл, татварын бодлого болон бусад хэлбэрээр дэмжих бодлого хэрэгжүүлнэ гэж тус тус заасан.
	
Энэ хүрээнд дараах зохицуулалтыг хуулийн төсөлд тусгалаа. 
	
Соёлын өвийг хадгалж, хамгаалах үйл ажиллагааг татварын бодлогоор дэмжих санал хүсэлтийг бурхны шашны байгууллагуудаас өнгөрсөн хугацаанд илэрхийлж ирсэн. Тухайлбал, Монголын бурхны шашинтны төв-Гандантэгчэнлин хийдээс уламжлалт шашин, соёлын өвийг хадгалах, хамгаалах үүргийг хүлээдэг бурхны шашны сүм хийдүүдийн өмчилж буй үл хөдлөх эд хөрөнгийг үл хөдлөх эд хөрөнгийн албан татвараас чөлөөлж өгөхийг хүссэн хүсэлтийг татварын хуулийн нэмэлт, өөрчлөлтүүдийн хэлэлцүүлгийн үеэр ирүүлсэн.
  	
Дээр дурдсан хууль тогтоомж, хөгжлийн бодлогын баримт бичгүүдэд туссан зорилт, арга хэмжээ болон холбогдох байгууллагаас ирүүлсэн хүсэлтийг харгалзан, Монгол Улсын түүх, соёлын өвийг хадгалж, хамгаалах төрийн бодлогыг хэрэгжүүлэхэд татварын бодлогоор дэмжлэг үзүүлэх зорилгоор Засгийн газраас баталсан жагсаалтад туссан түүх, соёлын хосгүй үнэт дурсгалт зүйлийг хадгалж, хамгаалж буй шашны байгууллагын өмчилж байгаа үл хөдлөх эд хөрөнгийг үл хөдлөх эд хөрөнгийн албан татвараас 100 хувь хөнгөлөх зохицуулалтыг хуулийн төсөлд тусгалаа.

Хуулийн төсөл батлагдсанаар түүх, соёлын өвийн бүрэн бүтэн байдал, хадгалалт хамгаалалтыг сайжруулах, түүнийг хойч үед өвлүүлэн үлдээхэд чиглэсэн төрийн дэмжлэгийг нэмэгдүүлэх, соёлын өвийг хадгалан хамгаалахад шаардагдах санхүүгийн зардлыг тодорхой хэмжээгээр бууруулах зэрэг ач холбогдолтой.

[bookmark: _Toc239024241]ҮЛ ХӨДЛӨХ ЭД ХӨРӨНГИЙН АЛБАН ТАТВАРЫН ТУХАЙ ХУУЛЬД 
НЭМЭЛТ ОРУУЛАХ ТУХАЙ
 
1 дүгээр зүйл.Үл хөдлөх эд хөрөнгийн албан татварын тухай хуулийн 7 дугаар зүйлд доор дурдсан агуулгатай 7.8 дахь хэсэг нэмсүгэй:

	“7.8.Соёлын өвийг хамгаалах тухай хуулийн 13.1.8-д заасны дагуу баталсан түүх, соёлын хосгүй үнэт дурсгалт зүйлийг хадгалж, хамгаалж буй шашны байгууллагын өмчилж байгаа үл хөдлөх эд хөрөнгийг хадгалж, хамгаалж буй хугацаанд нь үл хөдлөх эд хөрөнгийн албан татвараас 100 хувиар хөнгөлнө.”

2 дугаар зүйл.Энэ хуулийг 2027 оны 01 дүгээр сарын 01-ний өдрөөс эхлэн дагаж мөрдөнө.



Гарын үсэг



[bookmark: _Toc238823194][bookmark: _Toc239024242]ТАНИЛЦУУЛГА

Төсвийн тухай хуульд нэмэлт, 
өөрчлөлт оруулах тухай

1.Орон нутгийн хөгжлийн сангийн хөрөнгийн хуваарилалт, зарцуулалтыг үр дүнтэй, зорилтот байдлаар хэрэгжүүлэх нь орон нутгийн хөгжлийн төлөвлөлтийн тулгамдсан асуудал болж байна. Энэхүү асуудал нь  нэг талаас иргэдийн оролцоог хангах, нөгөө талаас орон нутагт тулгамдаж байгаа нийтлэг асуудлыг орон нутгийн засаг захиргаа, өөрөө удирдах ёсны байгууллага бие даан шийдвэрлэх шаардлага практикт үүсэж байна. Тиймээс уг асуудлыг шийдвэрлэх зорилгоор орон нутгийн хөгжлийн сангийн хөрөнгийн 50 хувийг одоогийн мөрдөгдөж буй хууль, журмын хүрээнд иргэдийн саналд үндэслэн хуваарилах, үлдэх 50 хувийг орон нутгийн өмчийн ашиглалтыг сайжруулах, хүрээлэн буй орчныг хамгаалж цөлжилтөөс сэргийлэх, ногоон эрчим хүчинд шилжих зэрэг арга хэмжээг орон нутгийн засаг захиргаа хуваарилах зохицуулалтыг Төсвийн тухай хуульд нэмэлтээр тусгах хуулийн төсөл боловсруулав. Тиймээс уг асуудлыг шийдвэрлэх зорилгоор орон нутгийн хөгжлийн сангийн хөрөнгийн 50 хувийг одоогийн мөрдөгдөж буй хууль, журмын хүрээнд иргэдийн саналд үндэслэн хуваарилах, үлдэх 50 хувийг орон нутгийн өмчийн ашиглалтыг сайжруулах, мал амьтны халдварт өвчинтэй тэмцэх, урьдчилан сэргийлэх,  орон нутгийн тусгай хамгаалалттай газрын менежментийг хэрэгжүүлэх, ногоон эрчим хүчинд шилжих зэрэг арга хэмжээг орон нутгийн засаг захиргаа хуваарилах зохицуулалтыг Төсвийн тухай хуульд нэмэлтээр тусгах хуулийн төсөл боловсруулав. 

 	Хуулийн төсөл батлагдсанаар орон нутгийн хөгжлийн сангийн хөрөнгийн зарцуулалтад иргэдийн оролцоог хэвээр хадгалахын зэрэгцээ тухайн орон нутагт нийтлэг тулгамдаж буй, иргэдийн амьдралын чанар, орон нутгийн хөгжлийн үр өгөөжийг нэмэгдүүлэхэд шаардлагатай арга хэмжээг тогтмол хэрэгжүүлэх боломж бүрдэнэ. Түүнчлэн орон нутгийн хөгжлийн сангийн хөрөнгийн зарцуулалтын үр өгөөжийг нэмэгдүүлэх, орон нутгийн хөгжлийн бодлоготой нийцсэн арга хэмжээг хэрэгжүүлэх, иргэдэд хүрэх төрийн үйлчилгээний чанар, хүртээмжийг сайжруулах ач холбогдолтой юм.  

2. Төсвийн тухай хуулийн 46 дугаар зүйлийн 46.1 дэх хэсэгт заасан төсвийн зарлагын хэмнэлт, үндсэн үйл ажиллагааны нэмэлт орлогыг   зарцуулах, тайлагнах, нягтлан бодох бүртгэлд тусгах, хяналт тавих журмыг Сангийн сайдын 2025 оны 240 дүгээр тушаалаар батлан мөрдөж байна. Төсвийн сахилга бат болон төрийн сангийн мөнгөн хөрөнгийн удирдлагыг сайжруулах зорилгоор “2026 оны төсвийн зардлын санхүүжилтэд эрэмбэ тогтоож, төсвийн хэмнэлт, мөнгөн хөрөнгийн зохицуулалт хийх зарим арга хэмжээний тухай” Засгийн газрын 2026 оны 8 дугаар сарын 5-ны өдөр 325 дугаар тогтоол батлагдсан. Уг тогтоолын 7 дугаар заалтаар “Төсвийн тухай хуулийн 46 дугаар зүйлийн 46.2 дахь хэсэгт заасан төсвийг зарцуулах, тайлагнах, нягтлан бодох бүртгэлд тусгах, хяналт тавих журмыг Засгийн газар баталдаг болох чиглэлээр Төсвийн тухай хуульд өөрчлөлт оруулах хууль болон журмын төслийг боловсруулж, шийдвэрлүүлэхийг Сангийн сайдад даалгасан. Журмыг Засгийн газар баталдаг болсноор төсвийн зардлын хэмнэлт, нэмэлт орлогыг зарцуулах, бүртгэх, тайлагнах, хяналт тавих зохицуулалтыг нарийвчлан төсвийн сахилга бат, зарцуулалтын үр ашиг, ил тод байдал, хариуцлагыг сайжирна. 

[bookmark: _Toc239024243][bookmark: _Toc238823195] ТӨСВИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ

1 дүгээр зүйл.Төсвийн тухай хуулийн 60 дугаар зүйлд доор дурдсан агуулгатай 60.13 дахь хэсэг нэмсүгэй:

“60.13.Орон нутгийн хөгжлийн сангийн хөрөнгийг дараах байдлаар хуваарилж зарцуулна:

60.13.1.энэ хуулийн 63.4-т заасны дагуу баталсан хөрөнгө оруулалт, хөтөлбөр, төсөл, арга хэмжээнд сангийн нийт төсвийн тавин хувийг;

60.13.2.орон нутгийн төсвөөс санхүүжүүлэхээр хуулиар тогтоосон дараах чиг үүргийг хэрэгжүүлэхэд сангийн нийт төсвийн тавин хувийг:

60.13.2.1.төрийн болон орон нутгийн өмчийн боловсрол, эрүүл мэнд, нийгэм, соёлын байгууллагын барилга байгууламж, хөдлөх хөрөнгийн их засвар хийх, тоног төхөөрөмж, багаж хэрэгсэл худалдан авах;
60.13.2.2.байгалийн нөөц газар, дурсгалт газар болон орон нутгийн тусгай хамгаалалттай газрын менежментийг хэрэгжүүлэх;
60.13.2.3.ногоон эрчим хүчний төсөл, арга хэмжээ хэрэгжүүлэх.”

2 дугаар зүйл.Төсвийн тухай хуулийн 60 дугаар зүйлийн 60.3.6 дахь заалтын “орон нутгийн иргэдийн” гэсний өмнө “энэ хуульд өөрөөр заагаагүй бол” гэж, 63 дугаар зүйлийн 63.1 дэх хэсгийн “хөрөнгөөр” гэсний өмнө “тавин хувийн” гэж тус тус нэмсүгэй.

3 дугаар зүйл.Төсвийн тухай хуулийн 46 дугаар зүйлийн 46.2 дахь хэсгийн “санхүү, төсвийн асуудал эрхэлсэн Засгийн газрын гишүүн” гэснийг “Засгийн газар” гэж өөрчилсүгэй. 

4 дүгээр зүйл.Энэ хуулийн 1, 2 дугаар зүйлийг Монгол Улсын 2027 оны төсвийн тухай хууль хүчин төгөлдөр болсон өдрөөс, 3 дугаар зүйлийг энэ хууль батлагдсан өдрөөс эхлэн тус тус дагаж мөрдөнө.


Гарын үсэг


ТАНИЛЦУУЛГА

Аж ахуйн нэгжийн орлогын албан татварын тухай хуульд нэмэлт, 
өөрчлөлт оруулах тухай хуулийг дагаж мөрдөх журмын тухай

Аж ахуйн нэгжийн орлогын албан татварын тухай хуульд нэмэлт, өөрчлөлт оруулах тухай хуулийн төслөөр төрийн болон орон нутгийн өмчит, төрийн болон орон нутгийн өмчийн оролцоотой хуулийн этгээдийг тус хуулийн 22.9-д заасан татварын хөнгөлөлтөөс хасахаар тусгасан.

Уг зохицуулалтыг 2027 оны төсвийн жилээс хэрэгжүүлэхтэй холбоотойгоор хууль хүчин төгөлдөр болохоос өмнө батлагдсан төсөв, байгуулсан гэрээний үндсэн дээр он дамжин хэрэгжиж байгаа төсөл, арга хэмжээний санхүүжилт болон гэрээний үүргийн хэрэгжилтийг тасалдуулахгүй байх шилжилтийн зохицуулалт шаардлагатай байна.

Иймд 2026 оны 12 дугаар сарын 31-ний өдрөөс өмнө батлагдсан төсөв, байгуулсан гэрээний дагуу он дамжин хэрэгжиж байгаа төсөл, арга хэмжээний зардалд Аж ахуйн нэгжийн орлогын албан татварын тухай хуулийн 22.9-д заасан татварын хөнгөлөлтийг 2027 оны татварын жил дуустал хэвээр эдлүүлэхээр хуулийн төсөлд тусгасан.

Ингэснээр шинэ татварын зохицуулалтад шилжих үеийн эрх зүйн тодорхой байдлыг хангах, өмнө үүссэн гэрээний үүрэг, санхүүгийн төлөвлөлтийг хэвийн үргэлжлүүлэх, татварын бодлогын өөрчлөлтийг зохион байгуулалттай хэрэгжүүлэх нөхцөл бүрдэнэ.Аж ахуйн нэгжийн орлогын албан татварын тухай хуульд нэмэлт оруулах тухай хуулийн төслөөр төрийн болон орон нутгийн өмчит, төрийн болон орон нутгийн өмчийн оролцоотой хуулийн этгээдийг тус хуулийн 22.9-д заасан татварын хөнгөлөлтөөс хасахаар тусгасан.

 АЖ АХУЙН НЭГЖИЙН ОРЛОГЫН АЛБАН ТАТВАРЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙГ ДАГАЖ МӨРДӨХ ЖУРМЫН ТУХАЙ

1 дүгээр зүйл.Аж ахуйн нэгжийн орлогын албан татварын тухай хуульд нэмэлт, өөрчлөлт оруулах тухай хууль хүчин төгөлдөр болохоос өмнө Төрийн болон орон нутгийн өмчит, төрийн болон орон нутгийн өмч давамгайлсан албан татвар төлөгчөөс нийгмийн хариуцлагын хүрээнд хэрэгжүүлж эхлүүлсэн бөгөөд 2026 оны 12 дугаар сарын 31-ний өдрөөс өмнө батлагдсан төсөв, байгуулсан гэрээний дагуу он дамжин хэрэгжүүлэх төсөл, арга хэмжээний зардалд Аж ахуйн нэгжийн орлогын албан татварын тухай хуулийн 22.9-д заасан татварын хөнгөлөлтийг 2027 оны татварын жил дуусах хүртэл хугацаанд хэвээр эдлүүлнэ.

2 дугаар зүйл.Энэ хуулийг Монгол Улсын 2027 оны төсвийн тухай хууль хүчин төгөлдөр болсон өдрөөс эхлэн дагаж мөрдөнө.



Гарын үсэг


ТАНИЛЦУУЛГА

Нийгмийн болон суурь дэд бүтцийн тулгамдаж буй асуудлыг шийдвэрлэх тухай

Оюу толгой төслийн Хувь нийлүүлэгчдийн гэрээнд хувь нийлүүлэгчдийн зээлийн хүүгийн зохистой байдлыг 7 жил тутам хянан үзэхээр заасан. Гэрээнд заасан уг эрхийг хэрэгжүүлэх хүрээнд төслийн хөрөнгө оруулагч талтай хэлэлцээг 2025 оны 10 дугаар сарын 30-ны өдөр албан ёсоор эхлүүлсэн болно.

Уг хэлэлцээний хүрээнд хувь нийлүүлэгчдийн зээлийн хүүгийн эрсдэлийн нэмэгдлийг анх тогтооход харгалзан үзсэн Монгол Улсын эрсдэл, зэсийн салбарын зах зээлийн нөхцөл, түүнчлэн Оюу толгой төслийн хэрэгжилт, санхүүгийн чадавх, ирээдүйн мөнгөн урсгалын төлөв зэрэг улсын, салбарын болон төслийн суурь нөхцөлүүд үндсэндээ өөрчлөгдөж, эрсдэлийн бодит түвшин мэдэгдэхүйц буурсан, мөн төслийн одоогийн санхүүжилтийн бүтэц болон гуравдагч этгээдийн зээлийн нөхцөлийг харгалзан талууд 2026 оны 06 дугаар сарын 30-ны өдөр хувь нийлүүлэгчдийн зээлийн хүү SOFR+6.5 хувь байсныг SOFR+4.0 хувь болгон бууруулахаар, мөн зээлийн зохистой байдлыг хянан үзэх 7 жилийн хугацааг 3 жил болгон богиносгохоор харилцан тохиролцсон болно.

Түүнчлэн, хэлэлцээний үр дүнд ногдол ашиг хуваарилах хугацааг наашлуулах, хувьцаа эзэмшигч талууд төслөөс бодит өгөөж хүртэх нөхцөлийг бүрдүүлэх чиглэлээр харилцан тохиролцож, ногдол ашиг хуваарилах нөхцөл, аргачлалыг төслийн хөрөнгө оруулагч талтай 2026 онд үргэлжлүүлэн хэлэлцэж, эцэслэн тохиролцохоор болсон. Энэ хүрээнд Монгол Улсад төслөөс ногдох нийт өгөөжийг 53 хувьд хүргэх нөхцөлийг бүрдүүлэх, Монгол Улсад ногдох бодит өгөөжийг нэмэгдүүлэх чиглэлээр холбогдох арга хэмжээг үе шаттайгаар хэрэгжүүлж байна.

Дээр дурдсан арга хэмжээнүүдийг шат дараатай авч хэрэгжүүлснээр Оюу Толгой төслөөс 2027 онд төрийн эзэмшилд ногдох ногдол ашгийн орлогоос 3,000.0 тэрбум төгрөгийг төвлөрүүлэхээр тооцсон болно.

Уг хуулийн төсөлд Оюу Толгой төслөөс 2027 онд орох ногдол ашгийн орлого 2,000.0 тэрбум төгрөгийг нийгмийн хэрэгцээ шаардлага болон суурь дэд бүтцийн тулгамдаж буй асуудлуудыг үе шаттайгаар шийдвэрлэхэд зориулж шаардагдах хөрөнгийн дутагдлыг санхүүжүүлэхээр тусгасан.

Тухайлбал, Монгол Улсын 2027 оны төсвийн жилд нэн тэргүүнд эрчим хүчний салбарт дээрх ногдол ашгийн 40 орчим хувиар хөрөнгө оруулалт хийж "ДЦС-3" ТӨХК-ийн 25 МВт хүчин чадалтай турбогенератор №5-ыг шинэчлэх, “ДЦС-6” 300 МВт-ын хөрөнгө оруулалт, “10 аймаг дулааны станц төсөл” - дулааны станц, 29 МВт, 1-р хэлхээ зэрэг тус салбарын тулгамдсан асуудлыг шийдвэрлэхэд зориулж санхүүжүүлэх бөгөөд мөн боловсролын салбарт Оюу толгойн ногдол ашгийн орлогын 29 орчим хувиар хөрөнгө оруулалт хийхээр тус тус тусгаад байна. Үүний зэрэгцээ боомтын шинэчлэл, хөдөө аж ахуй, хөнгөн үйлдвэрлэл, эрүүл мэнд, соёл, байгаль орчин болон зам тээвэр зэрэг салбарт хөрөнгө оруулах боломж бүрдэж байна.

Энэ хүрээнд эрчим хүчний үр ашгийг дээшлүүлж, ашиглалтын зардал болон байгаль орчны сөрөг нөлөөллийг бууруулан, ухаалаг шийдлийг үе шаттай нэвтрүүлэх “Ногоон, ухаалаг сургууль” төслийн хүрээнд 100 сургууль барих, олон улсын хөтөлбөртэй болон бүсийн төрөлжсөн ахлах сургуулийн 15 дотуур байрыг шинээр барих, хөдөө аж ахуйн салбарын тулгамдсан асуудал болох биокомбинатын малын вакцины үйлдвэрийн шинэчлэлийн төсөл, боомтын үйл ажиллагааг өргөжүүлэх зорилгоор хилийн боомтуудын цахилгаан хангамж, дэд станцын өргөтгөл /Хавирга, Бургастай, Чойбалсан станц, Тамсаг станц, Эмээлт станцын өргөтгөл/, Хавирга, Бургастай хилийн боомтод 35 кВ-ын 1 хэлхээт цахилгаан дамжуулах агаарын шугам барих төслүүдийг тус тус санхүүжүүлэхээр тусгалаа.

Ингэснээр Оюу толгой төслөөс ногдол ашиг хүртэхгүй байгаа талаарх олон жилийн хүлээлт эцэслэгдэж, уг төслийн ногдол ашгаас ирэх оны төсвийн жилд иргэн бүр хүртэх нөхцөл бүрдэх бөгөөд газрын хэвлий дэх байгалийн баялгийн үр өгөөжийг төсвөөр дамжуулан нийгмийн хэрэгцээ шаардлага болон суурь дэд бүтцийн нэн тулгамдсан асуудлыг үе шаттайгаар шийдвэрлэхээр хуулийн төслийг боловсруулаад байна.

Түүнчлэн, уг ногдол ашгийн орлогоос дээр дурдсаны дагуу нийгмийн тулгамдсан асуудлуудад хөрөнгө оруулалт хэлбэрээр хуваарилаад үлдэх хэсгийг Үндэсний баялгийн сангийн төрөлжсөн сангийн нэг болох Хуримтлалын санд хуваарилахаар хуулийн төсөлд мөн тусгалаа. 

Ийнхүү Оюу Толгой төслийн төрийн эзэмшилд ногдох ногдол ашгийн орлогоос Үндэсний баялгийн санд төвлөрүүлснээр Монгол Улсын Үндсэн хуулийн Зургадугаар зүйлийн 2 дахь хэсэгт газрын хэвлийн баялгийн үр өгөөжийг Үндэсний баялгийн санд төвлөрүүлж, одоо ба ирээдүй үеийн иргэн бүрд тэгш, шударга хүртээх үзэл санаа бодитоор хэрэгжих юм. 


---о0о---

Төсөл

МОНГОЛ УЛСЫН ХУУЛЬ

2026 оны ... дугаар 				  		      	              Улаанбаатар
сарын ...-ний өдөр                                                                                                хот

 НИЙГМИЙН БОЛОН СУУРЬ ДЭД БҮТЦИЙН ТУЛГАМДАЖ БУЙ АСУУДЛЫГ ШИЙДВЭРЛЭХ ТУХАЙ

1 дүгээр зүйл.Монгол Улсын 2027 оны төсвийн жилд “Оюу толгой” ХХК-ийн төрийн эзэмшилд ногдох ногдол ашгийн орлогыг дараах байдлаар хуваарилсугай:

1.1.Нийгмийн болон суурь дэд бүтцийн тулгамдаж буй асуудлыг санхүүжүүлэх зорилгоор 2,000.0 тэрбум төгрөгийг улсын төсвийн ногдол ашгаар төвлөрүүлнэ.

1.2.Энэ хуулийн 1.1-д заасны дагуу төвлөрүүлээд үлдэх хэсгийг Үндэсний баялгийн сангийн тухай хуулийн 11 дүгээр зүйлийн 11.1.2.б-д заасан хэлбэрээр Хуримтлалын санд төвлөрүүлнэ.

2 дугаар зүйл.Энэ хуулийн 1 дүгээр зүйлд заасны дагуу улсын төсвийн орлогод төвлөрүүлсэн ногдол ашгийн орлогоор зөвхөн Монгол Улсын 2027 оны төсвийн тухай хуулиар баталсан нийгмийн болон суурь дэд бүтцийн хөрөнгө оруулалтын төсөл, арга хэмжээг санхүүжүүлнэ.

3 дугаар зүйл.Энэ хуулийн 2 дугаар зүйлд заасан төсөл, арга хэмжээнд Төрийн хэмнэлтийн тухай хуулийн 13.1.1, 13.1.2 дахь заалт хамаарахгүй.

4 дүгээр зүйл.Энэ хуулийн 2 дугаар зүйлд заасан төсөл, арга хэмжээний 2027 оны төсвийн жилд гүйцэтгэлээр санхүүжүүлж дуусаагүй, гэрээгээр хүлээсэн үүрэгт ногдох санхүүжилтийн үлдэгдлийг төрийн сан дахь захиалагчийн хөрөнгө оруулалтын барьцаа хөрөнгийн дансанд байршуулна.

5 дугаар зүйл.Энэ хуулийн 1 дүгээр зүйлд заасан төрийн эзэмшилд ногдох ногдол ашгийн орлогоор санхүүжүүлэх зардал нь Төсвийн тогтвортой байдлын тухай хуульд заасан төсвийн тусгай шаардлагад хамаарахгүй.

6 дугаар зүйл.Энэ хуулийг батлагдсан өдрөөс эхлэн дагаж мөрдөнө.




Гарын үсэг

Засгийн газрын үнэт цаас 
гаргах эрх олгох тухай

Өрийн удирдлагын тухай хуулийн 26 дугаар зүйлийн 26.3 дахь хэсэгт ”Засгийн газрын гадаад, дотоод үнэт цаас гаргахтай холбогдсон аливаа шийдвэрийн төслийг энэ хуулийн 8.2.4-т заасныг үндэслэн Засгийн газарт санхүү, төсвийн асуудал эрхэлсэн Засгийн газрын гишүүн, Улсын Их Хуралд Засгийн газар оруулна” гэж заасан. Үүний дагуу 2027 оны төсвийн жилд арилжаалах дотоод болон гадаад үнэт цаасны дээд хэмжээ, зориулалтыг тусган "Засгийн газрын үнэт цаас гаргах эрх олгох тухай” Улсын Их Хурлын тогтоолын төслийг боловсрууллаа. 

1. Засгийн газрын дотоод үнэт цаас 

Монгол Улсын төсвийн 2027 оны төсвийн тухай хуулийн төсөлд нэгдсэн төсвийн тэнцвэржүүлсэн тэнцэл 2.3 их наяд төгрөгийн алдагдалтай байхаар заасан. Мөн 2027 онд “Сенчири-1” бондын төлбөрт 1,615.6 тэрбум төгрөг, гадаад зээлийн үндсэн төлбөрт 1,821.5 тэрбум төгрөг, дотоод бондын үндсэн төлбөрт 220.2 тэрбум төгрөг, нийт 3,657.3 тэрбум төгрөгийн үндсэн төлбөр төлөгдөх хуваарьтай байна.

Түүнчлэн, Орос-Украйны зэвсэгт мөргөлдөөн болон Ойрх Дорнодын геополитикийн хурцадмал нөхцөл байдал үргэлжилж байгаатай холбоотойгоор газрын тосны бүтээгдэхүүний хомсдол, импортын хэмжээний бууралт, инфляцын өсөлт зэрэг эдийн засгийн хүчин зүйлсээс шалтгаалж төсвийн орлого, зарлагад хэлбэлзэл үүсэх эрсдэлтэй байна.

Засгийн газрын дотоод үнэт цаасыг арилжаалж, санхүүжилтийн хэрэгцээг нөхсөнөөр нийт өрд эзлэх гадаад өрийн хэмжээ, гадаад валютын эрсдэл буурах, дотоодын зах зээлд төгрөгийн эрсдэлгүй өгөөжийн муруйг тогтоон хөрөнгийн зах зээлийг дэмжих ач холбогдолтой. 

Засгийн газрын өрийн удирдлагын 2026-2028 оны стратегийн баримт бичгийн 4 дүгээр зорилтод Засгийн газрын дотоод үнэт цаасны арилжааг тогтмолжуулан сард 2-оос доошгүй удаа арилжааг зохион байгуулахаар заасан бөгөөд Олон улсын валютын сан болон зээлжих зэрэглэл тогтоогч агентлагууд мөн Монгол Улс дотоодын эх үүсвэрийг түлхүү ашиглаж, гадаад өрийн нийт өрд эзлэх хувийг бууруулах нь зүйтэй талаар 2026 оны тайлангууддаа дурдсан. 

Иймд Засгийн газраас Өрийн удирдлагын тухай хуульд заасны дагуу төсвийн алдагдал, улирлын чанартай орлогын дутагдлыг санхүүжүүлэх, дотоод үнэт цаасны зах зээлийг дэмжих зорилгоор 2027 онд 2,000.0 тэрбум төгрөгийн дотоод үнэт цаасыг арилжаалахаар Улсын Их Хурлын тогтоолын төсөлд тусгалаа.

2. Засгийн газрын гадаад үнэт цаас 

Засгийн газрын гадаад үнэт цаасыг олон улсын зах зээлд арилжаалан, өрийн зохицуулалтын арга хэмжээ тогтмол авч хэрэгжүүлэх нь үнэт цаасны томоохон төлбөрийг эдийн засаг, төлбөрийн тэнцэлд сөрөг нөлөө үзүүлэхгүйгээр шийдвэрлэхээс гадна олон улсын зах зээлд Монгол Улсын ам.долларын өгөөжийн муруйг тогтоож, хувийн хэвшлийн аж ахуйн нэгжүүдийг олон улсын зах зээлээс харьцангуй хямд эх үүсвэрийг татан төвлөрүүлэх боломжийг бүрдүүлдэг. 

Сенчири 1-4 бондуудын үндсэн төлбөрт 2027-2030 онд нийт 1,483.2 сая ам.долларын төлбөр төлөгдөх хуваарьтай байгаа нь төсөв, төлбөрийн тэнцэл, гадаад валютын албан нөөцөд дарамт учруулах эрсдэлтэй байна. Мөн Засгийн газрын өрийн удирдлагын 2026-2028 оны стратегийн баримт бичгийн 4 дүгээр зорилтыг хэрэгжүүлэх арга зам, шалгуур үзүүлэлтэд дахин санхүүжилтийн зорилгоор гадаад үнэт цаасны арилжааг жилд 2-оос дээшгүй удаа зохион байгуулахаар заасан.  

Иймд Засгийн газраас олон улсын зах зээлийн нөхцөл байдалтай уялдуулан 2027 онд 1.0 тэрбум ам.доллар хүртэлх Засгийн газрын гадаад үнэт цаасыг арилжаалахаар Улсын Их Хурлын тогтоолын төсөлд тусгалаа. 

3. Тогтоолын төсөл батлагдсанаар төсөвт нөлөөлөх нөлөөлөл

Засгийн газраас 2027 онд 2,000.0 тэрбум төгрөг хүртэлх хэмжээний дотоод үнэт цаасыг өгөөжийн муруйгаар тогтсон хүүгийн түвшинд нийцүүлэн гаргаснаар уг үнэт цаасны хүүгийн төлбөрт 2027 онд 38.7 тэрбум төгрөг төлөгдөх тооцоололтой байна. 

Засгийн газрын гадаад үнэт цаасны хувьд төсөл, хөтөлбөр санхүүжүүлэх, төсвийн алдагдал санхүүжүүлэх зорилгоор гаргахгүй, зөвхөн өрийн зохицуулалтаар гаргах тул төсөвт нөлөөлөх нөлөөлөл нь шинээр гаргах Засгийн газрын гадаад үнэт цаасны хүүгийн түвшнээс хамаарахаар байна. Гадаад үнэт цаасны хувьд төсөл, хөтөлбөр санхүүжүүлэх, төсвийн алдагдал санхүүжүүлэх зорилгоор гаргахгүй, зөвхөн өрийн зохицуулалтаар гаргах тул төсөвт нөлөөлөх нөлөөлөл нь шинээр гаргах гадаад үнэт цаасны хүүгийн түвшин болон төлж барагдуулах бондуудын хүүгийн түвшнээс хамаарч 1.1 тэрбум төгрөгөөр буурах төсөөлөлтэй байна.

[bookmark: _Toc239024247][bookmark: _Toc238823221]ЗАСГИЙН ГАЗРЫН ҮНЭТ ЦААС 
ГАРГАХ ЭРХ ОЛГОХ ТУХАЙ

Монгол Улсын Их Хурлын тухай хуулийн 5 дугаар зүйлийн 5.1 дэх хэсэг, Өрийн удирдлагын тухай хуулийн 26 дугаар зүйлийн 26.3 дахь хэсгийг тус тус үндэслэн Монгол Улсын Их Хурлаас ТОГТООХ нь: 

1.Монгол Улсын Засгийн газраас 2027 онд Өрийн удирдлагын тухай хуулийн 12 дугаар зүйлийн 12.1.1, 12.1.2, 12.1.3-т заасан зориулалтаар 2.0 их наяд төгрөг хүртэлх дотоод үнэт цаас, мөн зүйлийн 12.1.4-т заасан зориулалтаар 1.0 тэрбум ам.доллар хүртэлх гадаад үнэт цаас гаргах асуудлыг Төсвийн тогтвортой байдлын тухай хууль, Өрийн удирдлагын тухай хууль, Монгол Улсын 2027 оны төсвийн тухай хууль болон Засгийн газрын өрийн удирдлагын 2026-2028 оны стратегийн баримт бичигт нийцүүлэн шийдвэрлэх эрхийг Монгол Улсын Засгийн газар /Н.Учрал/-т олгосугай. 

2.Энэ тогтоолыг 2027 оны 01 дүгээр сарын 01-ний өдрөөс эхлэн дагаж мөрдсүгэй. 




Гарын үсэг

Засгийн газрын өрийн баталгаа 
гаргах зөвшөөрөл олгох тухай

1. Үндэслэл

“Алсын хараа-2050” Монгол Улсын урт хугацааны хөгжлийн бодлогын 9 дүгээр зорилтод “Улаанбаатар ба дагуул хотуудыг хөгжүүлэх, тулгамдаж буй асуудлуудыг шийдвэрлэх” гэж , Засгийн газрын 2024-2028 оны үйл ажиллагааны хөтөлбөрийн 1.1.3.1-д “Улаанбаатар хотын Сэлбэ, Баянхошуу дэд төв орчмын газрыг үргэлжлүүлэн чөлөөлж, нийгмийн болон инженерийн дэд бүтцийг барих, 20,000 айлыг орон сууцжуулах үйл ажиллагааг төр, хувийн хэвшлийн түншлэлээр хэрэгжүүлэх тухай заасан байдаг. 

Үүний дагуу Сэлбэ дэд төвийн бүтээн байгуулалтын бэлтгэл ажлыг эхлүүлж  Улсын Их Хурлын 2024 оны 17 дугаар тогтоол болон Засгийн газрын 2024 оны 265 дугаар тогтоолын дагуу “Сэлбэ дэд төвд түшиглэсэн гэр хорооллыг орон сууцжуулах” төслийг санхүүжүүлэх зорилгоор олон улсын зах зээлд 7.75 хувийн хүүтэй, 2.75 жилийн хугацаатай 500.0 сая ам.долларын үнэт цаасыг Засгийн газрын өрийн баталгаатайгаар гаргасан.  

Уг төслийн барилгын ажил 2024 онд эхэлж, 2026 онд дуусах төлөвлөгөөтэй байсан бол төслийн тендер шалгаруулалт анхны төлөвлөгөөнөөс хоцорч 2025 онд эхэлсэн бөгөөд 2028 онд дуусахаар болж төлөвлөгөөт хугацаа 2 жилээр хойшилсон.  

Мөн 2024 онд үнэт цаас гаргах хүсэлт ирүүлэхдээ 5 жилийн хугацаатай үнэт цаас гаргаж, 2029 онд бүрэн төлж барагдуулахаар төлөвлөсөн байсан бол үнэт цаас гаргах явцад уг төлөвлөгөөнд өөрчлөлт орж, 2.75 жилийн хугацаатай гарч уг бондын төлбөр 2027 онд төлж барагдуулах хуваарьтай байна. 

Сэлбэ дэд төвд түшиглэсэн гэр хорооллыг орон сууцжуулах төслийн гүйцэтгэл 2026 оны 08 дугаар сарын 10-ны өдрийн байдлаар 30.4 хувийн гүйцэтгэлтэй, төслийн орлого төвлөрөх хугацаа хойшилсон тул 2027 он гэхэд үнэт цаасны төлбөрийг төлөх боломжгүй нөхцөлд хүрээд байна.

Иймд нийслэлийн төсөвт үүсээд буй үнэт цаасны эргэн төлөлтийн дарамтыг шийдвэрлэх зорилгоор Өрийн удирдлагын тухай хуулийн 281 дүгээр зүйлийн 281.1  дэх хэсэгт заасны дагуу Нийслэл Улаанбаатар хотоос 2024 онд гаргасан 500.0 сая ам.долларын гадаад үнэт цаасыг дахин санхүүжүүлж, шинээр гаргах үнэт цаасанд Засгийн газрын өрийн баталгаа гаргуулах хүсэлтийг ирүүлсэн.

Энэ хүрээнд Өрийн удирдлагын тухай хуулийн 6 дугаар зүйлийн 6.2.3 дахь заалтад “Засгийн газрын зээллэг, Засгийн газрын өрийн баталгааг Улсын Их Хурлаас, орон нутгийн зээллэгийг аймаг, нийслэлийн иргэдийн Төлөөлөгчдийн Хурал баталж байх;” гэж заасны дагуу Монгол Улсын 2027 оны төсвийн тухай хуулийн төслийг дагалдуулан “Засгийн газрын өрийн баталгаа гаргах зөвшөөрөл олгох тухай” Улсын Их Хурлын тогтоолын төслийг боловсрууллаа.

2. Тогтоолын төсөл батлагдсанаар төсөвт нөлөөлөх нөлөөлөл

 Нийслэл Улаанбаатар хотоос шинээр үнэт цаас гаргахад хүүгийн түвшин ойролцоогоор 7 хувийн түвшинд тогтохоор байгаа тул 2027 онд уг үнэт цаасны хүүгийн төлбөрт 136.5 тэрбум төгрөгийг нийслэлийн төсвөөс төлөх тооцоололтой байна.

[bookmark: _Toc239024249][bookmark: _Toc238823223]ЗАСГИЙН ГАЗРЫН ӨРИЙН БАТАЛГАА 
ГАРГАХ ЗӨВШӨӨРӨЛ ОЛГОХ ТУХАЙ

Монгол Улсын Их Хурлын тухай хуулийн 5 дугаар зүйлийн 5.1 дэх хэсэг, Өрийн удирдлагын тухай хуулийн 6 дугаар зүйлийн 6.2.3 дахь заалтыг тус тус үндэслэн Монгол Улсын Их Хурлаас ТОГТООХ нь: 

1.Нийслэл Улаанбаатар хотоос 2024 оны 11 дүгээр сарын 21-ний өдөр олон улсын зах зээлд арилжаалсан үнэт цаасыг дахин санхүүжүүлэх зорилгоор 2027 онд олон улсын зах зээлд гаргах 500.0 сая ам.доллар хүртэлх нийслэлийн гадаад үнэт цаасанд Засгийн газрын өрийн баталгаа гаргахыг Монгол Улсын Засгийн газар /Н.Учрал/-т зөвшөөрсүгэй.

2.Энэ тогтоолыг 2027 оны 01 дүгээр сарын 01-ний өдрөөс эхлэн дагаж мөрдсүгэй. 



Гарын үсэг

2027 оны төсвийн тухай хууль баталсантай 
холбогдуулан авах зарим арга хэмжээний тухай

Монгол Улсын 2027 оны төсвийн тухай хуулийг хэрэгжүүлэх, төсвийн хөрөнгө оруулалтын үр ашгийг нэмэгдүүлэх, төсвийн статистик, тайлагналыг олон улсын стандартад нийцүүлэх, төсвийн удирдлагын эрх зүйн орчныг боловсронгуй болгох зорилгоор дараах арга хэмжээг хэрэгжүүлэх шаардлагатай байна.

Монгол Улсад барилга, авто зам, эрчим хүчний салбарын норм, нормативын сангийн хөрөнгийн эх үүсвэр, бүрдүүлэлт, зарцуулалттай холбоотой харилцааг салбарын хууль тогтоомж, холбогдох журмаар тус тус зохицуулж байна. Тухайлбал, сангийн хөрөнгийг Барилгын тухай хуульд барилга байгууламжийн төсөвт өртгийн 0.18 хувь, Авто замын тухай хуульд авто зам, замын байгууламжийн төсөвт өртгийн 0.4 хувь байхаар тогтоосон бол эрчим хүчний салбарт Засгийн газрын 2015 оны 360 дугаар тогтоолоор баталсан журмын дагуу төсөвт өртгийн 0.18 хувийг төвлөрүүлж байна.

Одоогийн зохицуулалтаар норм, нормативын сангийн хөрөнгийг тухайн салбарын норм, норматив болон техникийн баримт бичгийг боловсруулах, шинэчлэхтэй холбоотой арга хэмжээг санхүүжүүлэхэд зарцуулахаар төлөвлөдөг. Гэвч батлагдсан арга хэмжээний хэрэгжилт болон зарцуулалтын гүйцэтгэлээс шалтгаалан тухайн төсвийн жилд ашиглагдаагүй хөрөнгийн үлдэгдэл үүсэж байна.

Барилга, хот байгуулалтын сайдын 2024 оны 05 дугаар сарын 21-ний өдрийн “Тарифт цалингийн жишиг шинэчлэн батлах тухай” 95 дугаар тушаалаар барилгын ажилтны тарифт цалингийн жишгийг шинэчилсэн, мөн холбогдох салбарын норм, нормативын өөрчлөлтөөс үүдэн улсын төсвийн хөрөнгө оруулалтаар хэрэгжиж буй нийт 117 төсөл, арга хэмжээнд 77.8 тэрбум төгрөгийн төсөвт өртгийн нэмэгдлийн саналыг Монгол Улсын 2027 оны төсвийн төсөлд тусгуулахаар төсвийн ерөнхийлөн захирагчдаас ирүүлсэн.

Иймд барилга, эрчим хүч, зам, тээврийн салбарын норм, нормативын сангийн бүтэц, зохион байгуулалт, хөрөнгийн бүрдүүлэлт, зарцуулалтын тогтолцоог шинэчилж, холбогдох хууль, эрх зүйн орчныг бүрдүүлсний үндсэн дээр тусгай шалгуурыг хангасан төсөл, арга хэмжээний тарифт цалингийн жишгийн өсөлтөөс үүссэн төсөвт өртгийн зөрүүг хөндлөнгийн аудитын байгууллагын дүгнэлт болон захиалагч байгууллагын баталгаажуулсан тодорхойлолтод үндэслэн норм, нормативын сангийн хөрөнгөөс санхүүжүүлэх эрх зүйн боломжийг бүрдүүлэхээр тогтоолын төсөлд тусгав.

Төсвийн статистик, тайлагналын чанар, стандартыг сайжруулах зорилгоор Засгийн газрын санхүүгийн статистикийн 2014 оны стандарт (GFS 2014)-д үе шаттай шилжих шаардлагатай байна. Иймд төсвийн статистик, тайлагналын тогтолцоог Засгийн газрын санхүүгийн статистикийн 2014 оны стандарт (GFS 2014)-д үе шаттай шилжүүлж, холбогдох мэдээллийн ангилал, бүртгэл, тайлагналын аргачлалыг шинэчлэн, 2029 онд бүрэн хэрэгжүүлж дуусгахаар тогтоолын төсөлд тусгав.

Төсвийн төлөвлөлт, хэрэгжилт, тайлагналын уялдаа холбоог сайжруулах, төсвийн сахилга бат, хариуцлагыг дээшлүүлэх, төсвийн хөрөнгийн үр ашгийг нэмэгдүүлэх чиглэлээр төсвийн удирдлагын эрх зүйн орчныг цогцоор нь шинэчлэх шаардлагатай байна. Иймд дунд хугацааны төсвийн төлөвлөлт, жилийн төсөв, төсвийн хэрэгжилт, тайлагналын уялдааг хангах, төсвийн хөрөнгө оруулалтын төлөвлөлт, хэрэгжилт, хяналт, үнэлгээний тогтолцоог боловсронгуй болгох зэрэг асуудлыг тусган Төсвийн тухай хуулийн шинэчилсэн найруулгын төслийг боловсруулж, 2027 оны 11 дүгээр сард багтаан Улсын Их Хуралд өргөн мэдүүлэхийг Засгийн газарт даалгахаар тогтоолын төсөлд тусгав.

Дээрх арга хэмжээг хэрэгжүүлснээр төсвийн хөрөнгө оруулалтын бэлтгэл, хэрэгжилт, үр ашиг сайжрах, төсвийн статистик, тайлагналын чанар дээшлэх, төсвийн сахилга бат, хариуцлага бэхжих, төсвийн удирдлагын эрх зүйн орчин боловсронгуй болох ач холбогдолтой юм.

[bookmark: _Toc238823225][bookmark: _Toc239024251]МОНГОЛ УЛСЫН 2027 ОНЫ ТӨСВИЙН ТУХАЙ ХУУЛЬ 
БАТАЛСАНТАЙ ХОЛБОГДУУЛАН АВАХ 
ЗАРИМ АРГА ХЭМЖЭЭНИЙ ТУХАЙ

Монгол Улсын Их Хурлын тухай хуулийн 5 дугаар зүйлийн 5.1 дэх хэсэг, Монгол Улсын Их Хурлын чуулганы хуралдааны дэгийн тухай хуулийн 44 дүгээр зүйлийн 44.5 дахь хэсгийг тус тус үндэслэн Монгол Улсын Их Хурлаас ТОГТООХ нь:

1.Монгол Улсын 2027 оны төсвийн тухай хууль баталсантай холбогдуулан дараах арга хэмжээг авч хэрэгжүүлэхийг Монгол Улсын Засгийн газар /Н.Учрал/-т даалгасугай:

1.1.барилга, эрчим хүч, зам, тээврийн салбарын норм, нормативын сангийн үйл ажиллагааны бүтэц, зохион байгуулалтыг шинэчилж, холбогдох хууль тогтоомжид шаардлагатай нэмэлт, өөрчлөлт оруулах, улсын төсвийн хөрөнгө оруулалтаар хэрэгжүүлж байгаа бөгөөд зураг төсөв нь 2021 оны 01 дүгээр сарын 01-ний өдрөөс өмнө магадлалын дүгнэлтээр баталгаажсан, ажил гүйцэтгэх гэрээ нь мөн өдрөөс өмнө байгуулагдсан, төсөвт өртөг нь өмнө нь тухайн жилийн төсвийн тухай хуулиар нэмэгдээгүй төсөл, арга хэмжээний тарифт цалингийн жишгийн өсөлтөөс үүссэн төсөвт өртгийн зөрүүг хөндлөнгийн аудитын байгууллагын дүгнэлт болон захиалагч байгууллагын баталгаажуулсан тодорхойлолтод үндэслэн холбогдох норм, нормативын сангийн хөрөнгөөс санхүүжүүлэх;

1.2.Монгол Улсын төсвийн статистик, тайлагналын тогтолцоог Засгийн газрын санхүүгийн статистик 2014 олон улсын стандартад шилжүүлэх ажлыг үе шаттай зохион байгуулж, 2029 онд бүрэн хэрэгжүүлж дуусгах;

1.3.төсвийн төлөвлөлт, хэрэгжилт, тайлагналын уялдаа холбоог сайжруулах, төсвийн сахилга бат, хариуцлагыг дээшлүүлэх, төсвийн удирдлагыг олон улсын сайн туршлагад нийцүүлэх зорилгоор Төсвийн тухай хуулийн шинэчилсэн найруулгын төслийг боловсруулж, 2027 оны 11 дүгээр сард багтаан Улсын Их Хуралд өргөн мэдүүлэх.



Гарын үсэг
